
I 
II 
ODDIEL III: PRÁVNE, EKONOMICKÉ, FINANČNÉ A TECHNICKÉ INFORMÁCIE
PODMIENKY ÚČASTI

Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov (Osobné postavenie) 
Minimálna požadovaná úroveň štandardov
Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO.
Hospodársky subjekt preukazuje splnenie podmienok účasti osobného postavenia podľa § 32 ods. 1 písm. a) až f) a ods. 2,4 a 5 ZVO

zápisom do zoznamu hospodárskych subjektov podľa § 152 ods. 1 ZVO, ktorý vedie Úrad pre verejné obstarávanie,
alebo
predložením dokladov podľa § 32 ods. 2,4 a 5 ZVO ( vyžaduje sa predloženie originálov alebo úradne osvedčených kópií dokladov preukazujúcich splnenie podmienok účasti týkajúcich sa osobného postavenia).

Nevyžaduje sa, aby hospodársky subjekt vo verejnom obstarávaní preukazoval splnenie podmienok účasti osobného postavenia podľa § 32 ods. 1 písm. g) a h) ZVO, dôkazné bremeno dôkazu, že hospodársky subjekt nespĺňa tieto podmienky účasti, je na verejnom obstarávateľovi.
Podľa § 32 ods. 7 ZVO je podmienka účasti týkajúca sa osobného postavenia podľa ods. 1 písm. b) a c) splnená, ak uchádzač zaplatil nedoplatky alebo mu bolo povolené nedoplatky platiť v splátkach. Verejný obstarávateľ je bez ohľadu na § 152 ods. 4 oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.
Verejný obstarávateľ podľa § 152 ods. 3 ZVO uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ musí prijať aj iný rovnocenný doklad predložený uchádzačom. 
Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením dokumentu „Jednotný európsky dokument ( ďalej len „JED“ ).
Hospodársky subjekt si môže na adrese http://www.voarchiv.eu/files/87-697617d36d/ alebo v profile verejného obstarávateľa stiahnuť dokument JED, ktorý pre tento postup verejného obstarávania/pre túto zákazku predbežne vyplnil verejný obstarávateľ  ako súčasť dokumentov poskytovaných k zákazke ( príloha č. 9 SP : JED).
Úrad pre verejné obstarávanie zverejnil manuál s vysvetlením k vypĺňaniu JEDu: https://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html

Pri preukazovaní splnenia podmienok účasti týkajúcich sa osobného postavenia sa uchádzačom odporúča postupovať v súlade s upozornením Úradu pre verejné obstarávanie „Zmeny súvisiace so zoznamom hospodárskych subjektov“, uverejneným na https://www.uvo.gov.sk/zaujemcauchadzac/registre-o-hospodarskych-subjektoch-vedene-uradom/informacie-k-zoznamu-hospodarskych-subjektov-2ff.html , ktorým ÚVO dáva hospodárskym subjektom do pozornosti úpravu podmienok pre zápis do zoznamu hospodárskych subjektov, vyplývajúcu zo zákona č. 343/2015 Z.z. o verejnom obstarávaní, ktorý nadobudol účinnosť dňa 18.4.2016.
Verejný obstarávateľ vyhodnocuje splnenie podmienok účasti stanovených v súlade s § 32 ods. 1 ZVO a preukazovaných podľa § 32 ods. 2 a § 152 ods. 4 ZVO spôsobom podľa § 40 ZVO.
Odôvodnenie primeranosti podmienky účasti:
Podmienky účasti týkajúce sa osobného postavenia určil verejný obstarávateľ v súlade s ustanovením § 38 ods. 1 písm. a) ZVO.


Finančné a ekonomické postavenie
Minimálna požadovaná úroveň štandardov
§ 33 ods. 1 písm. a) ZVO:
Vyjadrenie banky alebo pobočky zahraničnej banky, alebo ekvivalentný doklad, (ďalej len „banka“ ) v ktorej má uchádzač vedený účet, preukazujúce, že :
· uchádzač nie je a nebol v nepovolenom debete. Vyjadrenie sa musí vzťahovať na obdobie 12 mesiacov bezprostredne predchádzajúcich vyhláseniu verejného obstarávania, za ktoré sú údaje dostupné v závislosti od vzniku , alebo začatia prevádzkovania činnosti/zriadenia účtu;.
· na pohľadávku z účtu v banke nie je a nebol vydaný exekučný príkaz. Vyjadrenie sa musí vzťahovať na obdobie 12 mesiacov bezprostredne predchádzajúcich vyhláseniu verejného obstarávania, za ktoré sú údaje dostupné v závislosti od vzniku , alebo začatia prevádzkovania/zriadenia účtu;
· [bookmark: _GoBack]uchádzačovi bol/nebol poskytnutý úver. Ak bol uchádzačovi poskytnutý úver, vyjadrenie banky k dodržiavaniu splátkových povinností.
Vyhlásením verejného obstarávania sa rozumie deň odoslania oznámenia o vyhlásení verejného obstarávania/ výzvy na predkladanie ponúk uvedený v oznámení o vyhlásení verejného obstarávania / výzve na predkladanie ponúk.
Výpis z účtu sa nepovažuje za vyjadrenie banky.
K vyjadreniu banky / bánk sa požaduje predložiť aj čestné vyhlásenie uchádzača, že predložil vyjadrenia všetkých bánk, v ktorých má ku dňu predkladania ponúk vedené účty alebo záväzky.
Odôvodnenie primeranosti určenej podmienky účasti:
Požiadavka sleduje cieľ vybrať ekonomicky schopného dodávateľa, ktorý si plní všetky svoje záväzky včas a riadne.
 
§ 33 ods. 1 písm. d) ZVO :
Prehľad o dosiahnutom obrate v oblasti , ktorej sa predmet zákazky týka za posledné tri hospodárske roky, za ktoré sú dostupné v závislosti od vzniku  alebo začatia prevádzkovania činnosti.

Uchádzač predloží:

· Keďže verejný obstarávateľ požaduje preukázať obrat v oblasti, ktorej sa zákazky týka, môže požadovať ako dôkaz čestné vyhlásenie uchádzača. 

čestné vyhlásenie uchádzača o dosiahnutom obrate v oblasti, ktorej sa predmet zákazky týka, za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti, v ktorom uvedie údaje za jednotlivé hospodárske roky a údaje za požadované hospodárske roky spolu. Vyhlásenie musí byť podpísané štatutárnym orgánom uchádzača alebo splnomocnenou oprávnenou osobou ( v takom prípade uchádzač predloží aj originál alebo úradne overenú fotokópiu splnomocnenia tejto osoby na zastupovanie).

Obdobím troch predchádzajúcich hospodársky rokov ( v zmysle definície hospodárskeho roku uvedenej v §3 zákona č. 431/2002 Z.z. o účtovníctve v znení neskorších predpisov) sa rozumejú tri ukončené hospodárske roky bezprostredne predchádzajúce vyhláseniu verejného obstarávania.

Vyhlásením verejného obstarávania sa rozumie deň odoslania oznámenia o vyhlásení verejného obstarávania/ výzvy na predkladanie ponúk uvedený v oznámení o vyhlásení verejného obstarávania / výzve na predkladanie ponúk.

Minimálne požiadavky, ak uchádzač predloží ponuku pre časť č. 1 predmetu zákazky:
Požadovaný dosiahnutý obrat v oblasti, ktorej sa predmet zákazky týka za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti, musí byť minimálne vo výške 150 000,- EUR bez DPH.

Minimálne požiadavky, ak uchádzač predloží ponuku pre časť č. 2 predmetu zákazky:
Požadovaný dosiahnutý obrat v oblasti, ktorej sa predmet zákazky týka za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti, musí byť minimálne vo výške 40 000,- EUR bez DPH.

Príslušné minimálne požiadavky musí uchádzač preukázať pre každú časť predmetu zákazky, na ktorú predkladá ponuku. To znamená, že ak predkladá uchádzač ponuku na viacero častí predmetu zákazky, musí preukázať dosiahnutý obrat v oblasti, ktorej sa predmet zákazky týka za posledné tri hospodárske roky, za ktoré sú dostupné  v závislosti od vzniku alebo začatia prevádzkovania činnosti, minimálne v hodnote vypočítanej súčet minimálnych požiadaviek častí predmetu zákazky, na ktoré predkladá uchádzač ponuku.

Odôvodnenie primeranosti určenej podmienky účasti :

Požiadavka mapuje stav ekonomickej a finančnej situácie uchádzača a sleduje cieľ nájsť spôsobilého a ekonomicky stabilného zmluvného partnera.

Ak uchádzač nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný.
Z uchádzačom predkladaných dokladov a/alebo dokumentov preukazujúcich spôsobilosť podľa § 33 ZVO musí byť zrejmé splnenie vyššie identifikovanej/identifikovaných minimálnej/minimálnych úrovne/úrovní požadovanej/požadovaných verejným obstarávateľom. 
V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah, musí verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia.
Túto skutočnosť preukazuje uchádzač písomnou zmluvou uzatvorenou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu.
Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) ZVO a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO.
Verejný obstarávateľ požaduje podľa § 33 ods. 3 ZVO, aby uchádzač a iná osoba, ktorej zdroje majú byť použité na preukázanie finančného a ekonomického postavenia, zodpovedali za plnenie zmluvy spoločne.
Skupina dodávateľov preukazuje splnenie podmienok účasti vo verejnom obstarávaní týkajúcich sa finančného a ekonomického postavenia spoločne. Skupina dodávateľov môže využiť zdroje účastníkov skupiny dodávateľov alebo iných osôb podľa § 33 ods. 2 ZVO.
Vyžaduje sa predloženie originálov alebo úradne osvedčených kópií všetkých dokladov preukazujúcich splnenie podmienok účasti týkajúcich sa finančného a ekonomického postavenia, ak nie je v konkrétnom bode pri konkrétnom doklade uvedené inak.
Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením dokumentu „Jednotný európsky dokument“ (ďalej „JED“ ). Bližšie informácie – viď. bod III.1.1.6) tohto dokumentu.

Technická a odborná spôsobilosť
Minimálna požadovaná úroveň štandardov
§ 34 ods. 1 písm. a) ZVO:
Uchádzač predloží zoznam poskytnutých služieb rovnakého alebo podobného charakteru ako je predmet zákazky, poskytnutých za predchádzajúce tri roky od vyhlásenia verejného obstarávania.
Vyhlásením verejného obstarávania sa rozumie deň odoslania oznámenia o vyhlásení verejného obstarávania uvedený v  oznámení o vyhlásení verejného obstarávania/výzve na predkladanie ponúk (ďalej len „rozhodný dátum“).
Zoznam musí obsahovať minimálne tieto údaje: 
obchodné meno a sídlo predávajúceho
obchodné meno a sídlo kupujúceho,
lehota dodania/poskytnutia,
množstvo alebo rozsah poskytnutých služieb (ak je to vzhľadom na druh služby možné) alebo druh, prípadne opis poskytnutých služieb,
celkovú zmluvnú cenu, ktorou sa rozumie celková zmluvná cena za poskytnutie služieb. V prípade, že skutočne fakturovaná celková cena sa líši od celkovej zmluvnej ceny a je preukázaná podľa ďalej uvedených pravidiel, bude akceptovaná táto fakturačná hodnota (ďalej len „cena”).
Mena pre cenu: EUR.
Cenu je potrebné uviesť v štruktúre: cena bez DPH, DPH a cena s DPH pre jednoznačné posúdenie splnenia požadovanej minimálnej úrovne.
Cenu v inej mene ako je EUR je potrebné prepočítať priemerným ročným kurzom stanoveným Európskou centrálnou bankou na daný rok, ku ktorému sa poskytnutie služby viaže a uviesť ako bola vypočítaná. Ak sa poskytnutie služby viaže k roku, pre ktorý ešte nie je stanovený priemerný ročný kurz podľa prvej vety, cenu v inej mene ako je EUR je potrebné prepočítať kurzom stanoveným Európskou centrálnou bankou pre rozhodný dátum.
Ak sa poskytnutie služby viaže na viac rokov, uchádzač uvedie alikvotné údaje za príslušné obdobie každého roka v pôvodnej mene a následne vykoná prepočet na EUR pre každú časť poskytnutia služby daného obdobia. Prepočet ceny takéhoto poskytnutia služby sa vypočíta ako súčet prepočítaných súm v EUR jednotlivých rokov.
meno a priezvisko, funkciu a telefónne číslo alebo e-mail kontaktnej osoby odberateľa, u ktorej si možno overiť údaje uvedené v zozname,
Ak odberateľom bol verejný obstarávateľ alebo obstarávateľ podľa ZVO, dokladom je referencia podľa § 12 ZVO.
Minimálne požiadavky:
Pre časť č. 1 predmetu zákazky:
Súčet cien dodávok tovaru/poskytnutých služieb musí byť rovný alebo vyšší ako  60 000,- EUR bez DPH. Pre výpočet súčtu cien dodávok tovaru/poskytnutých služieb pre riadne posúdenie minimálnej požadovanej úrovne, musí byť z ceny každej poskytnutej služby vyčíslená hodnota, ktorá
zohľadňuje alikvotný rozsah len pre požadované posudzované obdobie (ak je to uplatniteľné),
zohľadňuje len poskytnuté služby rovnakého alebo podobného charakteru ako je predmet zákazky (ak je to uplatniteľné), 
zohľadňuje alikvotný podiel uchádzača v skupine dodávateľov (ak je to uplatniteľné), 
je správne vyčíslená podľa tohto bodu.
Verejný obstarávateľ za rovnaký alebo podobný predmet zákazky považuje - vykonanie prieskumov biologických prvkov kvality tokov vykonaných v súlade s Rámcovou smernicou pre vodu, 2000/60/ES (RSV).
Odôvodnenie primeranosti určenej podmienky účasti:
Verejný obstarávateľ si vzhľadom na požadovaný rozsah poskytovaných služieb potrebuje overiť u možných dodávateľov ich schopnosť, predpoklady a ich skúsenosti podobné s plnením predmetu zákazky a preto uvedené požiadavky považuje za relevantné.
Pre časť č. 2 predmetu zákazky:
Súčet cien dodávok tovaru/poskytnutých služieb musí byť rovný alebo vyšší ako 20.000,- EUR bez DPH. Pre výpočet súčtu cien dodávok tovaru/poskytnutých služieb pre riadne posúdenie minimálnej požadovanej úrovne, musí byť z ceny každej poskytnutej služby vyčíslená hodnota, ktorá
zohľadňuje alikvotný rozsah len pre požadované posudzované obdobie (ak je to uplatniteľné),
zohľadňuje len poskytnuté služby rovnakého alebo podobného charakteru ako je predmet zákazky (ak je to uplatniteľné), 
zohľadňuje alikvotný podiel uchádzača v skupine dodávateľov (ak je to uplatniteľné), 
je správne vyčíslená podľa tohto bodu.
Verejný obstarávateľ za rovnaký alebo podobný predmet zákazky považuje - zabezpečenie analýz dioxínov v telách rýb alebo iných druhov organizmov, sedimentov a iných pevných matríc alebo  povrchových vôd. 
Odôvodnenie primeranosti určenej podmienky účasti:
Verejný obstarávateľ si vzhľadom na požadovaný rozsah poskytovaných služieb potrebuje overiť u možných dodávateľov ich schopnosť, predpoklady a ich skúsenosti podobné s plnením predmetu zákazky a preto uvedené požiadavky považuje za relevantné vzhľadom na zabezpečenie čestnej hospodárskej súťaže.
Smernica 2013/39/EÚ predpisuje stanovenie pre dioxíny (sumy pre polychlórované dibenzodioxíny (PCDD), polychlórované dibenzofurány (PCDF) a dioxínom podobné polychlórované bifenyly (DL-PCB)). Limit kvantifikácie analytickej metódy (LOQ)je súčet PCDD+PCDF+DL-PCB podľa smernice 2009/90/ES v biote 0,00195 µg/kg. Presnosť metódy sa následne premieta do určenia spoľahlivosti hodnotenia chemického stavu povrchových vôd. Preto je potrebné mať nielen dostatočnú prístrojovú techniku, ale aj vyškolený a zdatný personál, ktorý má zvládnutú a uskutočnenú validáciu metódy na stanovenie dioxínov, na základe ktorej možno potvrdiť, že spĺňa požiadavky vyššie uvedených smerníc. Zároveň vyhodnotenie výsledkov analýzy vyžaduje skúsenosť a odbornú zdatnosť potenciálnych dodávateľov.

§ 34 ods. 1 písm. g) ZVO 

Údaje o vzdelaní a odbornej praxi alebo o odbornej kvalifikácii riadiacich zamestnancov a zamestnancov zodpovedných za poskytnutie služby.

Pre časť č. 1 predmetu zákazky:
riadiaci odborník - minimálne jeden (1):
Minimálne požiadavky:
minimálne 5 rokov praktických skúseností v oblasti implementácie RSV (Rámcovej smernice pre vodu 2000/60/ES ) súvisiacej s biologickými prvkami kvality a/alebo ich interkalibráciou, ktorú uchádzač u experta preukáže:
Profesijným životopisom (v minimálnom rozsahu podľa bodu III.1.3.2.c) v časti „praktické skúsenosti/odborná prax“)
minimálne 5 rokov praktických skúseností v oblasti znalosti habatitov a ichtyocenóz typov tokov podľa schválenej metodiky pre hodnotenie ekologického stavu tokov, ktorú uchádzač u experta preukáže:
Profesijným životopisom (v minimálnom rozsahu podľa bodu III.1.3.2.c) v časti „praktické skúsenosti/odborná prax“).

Odôvodnenie primeranosti určenej podmienky účasti:
Verejný obstarávateľ si vzhľadom na požadovanú špecifickosť poskytovaných služieb potrebuje overiť u uchádzačov, že disponujú odborníkom v oblasti ako je predmet zákazky, ktorý má odbornú spôsobilosť, minimálne praktické skúsenosti pre odborné plnenie predmetu zákazky. Verejný obstarávateľ považuje stanovené požiadavky za žiaduce a na preukázanie odbornosti a primeranej praxe dôvodné a viažu sa k včasnému, hodnotnému plneniu predmetu zákazky.
Experti, ktorí budú riadiť ichtyologické prieskumy musia mať znalosti v oblasti implementácie RSV, nakoľko správne vykonanie prieskumov je kľúčovým krokom k vykonaniu hodnotenia ekologického stavu riek a nádrží na základe rýb. K uvedeným postupom boli na úrovni Európskej komisie dohodnuté požiadavky, ktoré musia byť dodržané. Tieto požiadavky boli ustanovené procesom interkalibrácie biologických metód. Interkalibrácia prebiehala približne 5 rokov, z čoho vyplýva aj navrhnutá 5 ročná prax na expertov. Navrhnutím opatrení na základe nepresného a nesprávneho vykonania hodnotenia môže dôjsť (v rámci aktualizácie Plánov manažmentu správneho územia Dunaja  a Visly) k neoprávnene a nesprávne vynaloženým finančným prostriedkom. Preto je nevyhnutná dostatočná prax v tejto oblasti. Experti budú riadiť a kontrolovať dodržiavanie správnych postupov pri ichtyologických prieskumoch, identifikácii a kvantifikácii jednotlivých druhov a pri laboratórnom potvrdzovaní identifikácie. Zároveň budú zodpovední za dodržiavanie kvality práce (čo je jednou z podmienok návodov EÚ pre hodnotenie ekologického stavu/ potenciálu).

Pre časť č. 2 predmetu zákazky:

riadiaci odborník - minimálne jeden (1):
Minimálne požiadavky:
minimálne 3 roky praktických skúseností v oblasti implementácie RSV (Rámcovej smernice pre vodu 2000/60/ES) súvisiacej so stanovením prioritných a/alebo špecifických látok vo vodách podľa RSV a súvisiacich smerníc), ktorú uchádzač u experta preukáže:
Profesijným životopisom (v minimálnom rozsahu podľa bodu III.1.3.2.c) v časti „praktické skúsenosti/odborná prax“)
Odôvodnenie primeranosti určenej podmienky účasti:
Verejný obstarávateľ si vzhľadom na požadovanú špecifickosť poskytovaných služieb potrebuje overiť u uchádzačov, že disponujú odborníkom v oblasti ako je predmet zákazky, ktorý má odbornú spôsobilosť a minimálne praktické skúseností potrebné pre odborné plnenie predmetu zákazky. Verejný obstarávateľ považuje stanovené požiadavky za žiaduce a na preukázanie odbornosti a primeranej praxe dôvodné a viažu sa k včasnému, hodnotnému plneniu predmetu zákazky.

Pre časť č. 1 a č. 2 predmetu zákazky:
Profesijný životopis musí obsahovať:
titul, meno a priezvisko,
údaje o priebehu vzdelania, absolvované školenia,
história zamestnania: pracovná pozícia/odborné skúsenosti, miesto, rok plnenia/zamestnania, zamestnávateľ/objednávateľ,
praktické skúsenosti/odborná prax: prehľad odborných skúseností, vyplývajúcich z uzatvorených zmluvných vzťahov resp. projektov, týkajúcich sa poskytovania služieb (názov a sídlo odberateľa, názov zákazky/projektu, popis zákazky/projektu, pozícia, rozsah činností, ktoré boli zabezpečované, obdobie realizácie projektu/zákazky - rok od do), 
meno, priezvisko a číslo telefónu aspoň jednej kontaktnej osoby odberateľa, kde si bude môcť verejný obstarávateľ overiť informácie,
dátum a podpis
originál alebo úradne osvedčená kópia.
čestné vyhlásenie odborníka

Čestné vyhlásenia odborníkov, že budú k dispozícii uchádzačovi na plnenie poskytovanej služby v prípade jeho úspešnosti.
čestné vyhlásenia musia byť predložené minimálne pre každého z odborníkov, ktorí preukázali skúsenosť dokladmi, predloženými podľa bodov III.1.3.2.a) až III.1.3.2.c) ;
čestné vyhlásenie musí byť podpísané odborníkom,
originál alebo úradne osvedčená kópia.
§ 34 ods. 1 písm. j) ZVO 
Údaje o strojovom a technickom vybavení, ktoré má uchádzač k dispozícii na realizáciu predmetu zákazky.
Pre časť č. 1 predmetu zákazky:
Uchádzač predloží verejnému obstarávateľovi informáciu o technickom vybavení, ktoré má k dispozícii na realizáciu predmetu zákazky. 
Minimálne požiadavky na technické vybavenie:
zariadenie pre odber vzoriek pomocou elektrického aparátu s príslušenstvom,
motorový čln spôsobilý na plavbu na veľkých tokoch,
ichtyologické laboratórium s príslušným vybavením,
technické zariadenia na zaznamenávanie povinných abiotických parametrov. 

uchádzač preukáže požiadavku podľa bodu III.1.3.3) pre časť č. 1 predmetu zákazky : zoznamom technického vybavenia, ktorým bude disponovať pri ichtyologickom prieskume;
· údaje o technickom vybavení budú spracované v podobe, z ktorej bude jednoznačne zrejmé splnenie všetkých uvedených minimálnych požiadaviek na technické vybavenie;
Odôvodnenie primeranosti určenej podmienky účasti:

Pre verejného obstarávateľa je dôležité, aby potenciálny dodávateľ disponoval technickým vybavením, ktoré je potrebné na zabezpečenie predmetu zákazky a splnenie všetkých požiadaviek na daný predmet zákazky v súlade  s opisom predmetu zákazky.

Pre časť č. 2 predmetu zákazky:

Uchádzač predloží verejnému obstarávateľovi údaje o technickom vybavení, ktoré má k dispozícii na realizáciu predmetu zákazky. 
Minimálne požiadavky na technické vybavenie:
0. laboratórium vybavené relevantnou technikou (napr. HRGC-HRMS);
laboratórium akreditované na stanovenie organických zlúčenín vo vzorkách vôd a vodných matríc podľa ISO 17025;

uchádzač preukáže požiadavku podľa bodu III.1.3.3): zoznamom technického vybavenia, ktorým bude disponovať pri analýzach dioxínov.
Údaje o technickom vybavení budú spracované v podobe, z ktorej bude jednoznačne zrejmé splnenie všetkých uvedených minimálnych požiadaviek na technické vybavenie. 
Odôvodnenie primeranosti určenej podmienky účasti:
Smernica 2013/39/EÚ predpisuje stanovenie pre dioxíny ako sumy pre polychlórované dibenzodioxíny (PCDD), polychlórované dibenzofurány (PCDF) a dioxínom podobné polychlórované bifenyly (DL-PCB)). Limit kvantifikácie analytickej metódy (LOQ)je súčet PCDD+PCDF+DL-PCB podľa smernice 2009/90/ES v biote 0,00195 µg/kg. Presnosť metódy sa následne premieta do určenia spoľahlivosti hodnotenia chemického stavu povrchových vôd. Preto je potrebné mať nielen dostatočnú prístrojovú techniku, ale aj vyškolený a zdatný personál, ktorý má zvládnutú a uskutočnenú validáciu metódy na stanovenie dioxínov, na základe ktorej možno potvrdiť, že spĺňa požiadavky vyššie uvedených smerníc. Zároveň vyhodnotenie výsledkov analýzy vyžaduje skúsenosť a odbornú zdatnosť potenciálnych dodávateľov.
§ 34 ods. 1 písm. d. ) ZVO v nadväznosti na § 35 ZVO
Pre časť č. 2 predmetu zákazky:
Certifikát kvality vydaný nezávislou inštitúciou, ktorým sa potvrdzuje splnenie noriem zabezpečenia kvality uchádzačom podľa požiadaviek normy ISO 17025 pre oblasť časti predmetu zákazky; alebo rovnocenné osvedčenia vydané príslušnými orgánmi členských štátov, alebo iné dôkazy, ktoré sú rovnocenné opatreniam na zabezpečenie kvality podľa požiadaviek na vystavenie príslušného certifikátu.
Odôvodnenie primeranosti určenej podmienky účasti :
Podmienka účasti je potrebná a primeraná vo vzťahu k predmetu zákazky, ktorým je stanovenie dioxínov. Limit kvantifikácie analytickej metódy na to použitej vyžaduje v tomto prípade kompetentnosť vykonávať skúšky a/alebo kalibrácie vrátane vzorkovanie. Zahŕňa skúšanie a kalibrácie vykonávané normalizovanými metódami, nenormalizovanými metódami a metódami vyvinutými laboratóriom. Presnosť metódy sa následne premieta do určenia spoľahlivosti hodnotenia chemického stavu povrchových vôd. Preto je potrebné mať nielen dostatočnú prístrojovú techniku, ale aj vyškolený personál, ktorý má zvládnutú a uskutočnenú validáciu metódy na stanovenie dioxínov, na základe ktorej možno potvrdiť, že spĺňa požiadavky vyššie uvedených smerníc. 
Požiadavka sleduje nájsť dodávateľa, ktorý sa zaoberá kvalitou a stabilitou svojich procesov , jednoznačne definuje právomoci a zodpovednosti, stanovuje požiadavky ako uskutočňovať jednotlivé procesy riadeným spôsobom, čím zabezpečí eliminovanie možnosti výskytu potenciálnych nedostatkov v týchto procesoch, vylúčenie možnosti chýb, pre dosiahnutie maximálnej spokojnosti zákazníka.
Z uchádzačom predkladaných dokladov a/alebo dokumentov preukazujúcich spôsobilosť podľa § 34 ZVO musí byť zrejmé splnenie vyššie identifikovanej/identifikovaných minimálnej/minimálnych úrovne/úrovní požadovanej/požadovaných verejným obstarávateľom.
V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah, musí verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. 
Túto skutočnosť preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. 
Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) ZVO, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.
Skupina dodávateľov preukazuje splnenie podmienok účasti vo verejnom obstarávaní týkajúcich sa technickej alebo odbornej spôsobilosti spoločne. Skupina dodávateľov môže využiť zdroje účastníkov skupiny dodávateľov alebo iných osôb podľa § 34 ods. 3 ZVO.
Vyžaduje sa predloženie originálov alebo úradne osvedčených kópií všetkých dokladov preukazujúcich splnenie podmienok účasti týkajúcich sa technickej alebo odbornej spôsobilosti, ak nie je v konkrétnom bode pri konkrétnom doklade uvedené inak.
Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením dokumentu „Jednotný európsky dokument“ (ďalej len „JED“). Bližšie informácie – viď bod III.1.1.6) tohto dokumentu.

